Hyd Internet 90 Views Ranga rajan
Ranga rajan
హైదరాబాద్‌: అక్టోబరు నెలలో 3.58శాతానికి పెరిగిన ద్రవ్యోల్బణం డిసెంబరు నాటికల్లా తగ్గవచ్చని ప్రస్తుత ఆర్థిక సంవత్సరం చివరి నాటికి నాలుగు శాతానికే పరిమితం  కావచ్చని రిజర్వ్‌బ్యాంకు మాజీ గవర్నర్‌ సి.రంగరాజన్‌ అన్నారు. ఆహారవస్తువులకు సంబంధించి ధరలు  పెరిగే సీజన్‌ ముగిసిపోయిందని, వచ్చే నెల నుంచి వాటి ధరలు తగ్గుముఖం పట్టవచ్చని తాను భావిస్తున్నట్లు  ఆయన చెప్పారు. అందువల్ల రుతుపవనాలు కూడా బాగున్నందుకు ఆహారవస్తువుల ధరలు తగ్గవచ్చని తాను  భావిస్తున్నట్లు రంగరాజన్‌ పిటిఐకి చెప్పారు. ఇక్ఫా§్‌ు ఫౌండేషన్‌ ఫర్‌ హైయర్‌ ఎక్యూకేషన్‌ ఏర్పాటు చేసిన  రతిన్‌రా§్‌ు స్మారకోపన్యాసం కోసం గురువారం ఇక్కడకి వచ్చిన రంగరాజన్‌ పిటిఐతో ముచ్చటించారు.
అందరూ అంటున్నట్లుగా ద్రవ్యోల్బణం నాలుగు శాతానికి, లేదా దానికన్నా తక్కువగా ఉండవచ్చని  ఆయనచెప్పారు. ఉల్లిపాయలు, కూరగాయలతో సహా ఆహార వస్తువుల ధరలు భారీగా పెరిగిన నేపథ్యంలో  టోకు ద్రవ్యోల్బణం అక్టోబరు నెలలో 7నెలల గరిష్టస్థాయికి పెరిగిన విషయం తెలిసిందే. కాగా వచ్చేనెల జరిపే ద్రవ్య పరపతి విధానం సమీక్షలో ఆర్‌బిఐ ద్రవ్యోల్బణం రేటును కూడా పరిగణలోకి తీసుకుంటుందా? అనే ప్రశ్నకు ఆయన నేరుగా సమాధానం చెప్పలేదు. ఇదిలా ఉండగా మార్కెట్‌ చేయదగ్గ వస్తువుల ఉత్పత్తిదారుగా ప్రభుత్వం పాత్ర రానురాను తగ్గిపోతుందని అంతకు ముందు సదస్సులో మాట్లాడుతూ రంగరాజన్‌ చెప్పారు. ఇప్పుడు ఉన్న మార్కెట్‌  పరిస్థితుల దృష్ట్యా, వ్యవస్థ పోటీతో కూడుకుని ఉండాలంటే ఒక రెగ్యులేటర్‌గా ప్రభుత్వం పాత్ర చాలా ముఖ్యమని  ఆయన అన్నారు. ప్రజలు ఉపయోగించే వస్తువుల ఉత్పత్తిదారుగా, సేవలను అందించే వ్యవస్థగా ప్రభుత్వం పాత్ర
కచ్చితంగా పెరిగింది.  అయితే మనం అంగీకరించినా, లేకపోయినా ప్రాధమిక విద్య, అలాగే ప్రాధమిక ఆరోగ్యం లాంటి ప్రజలకు అవసరమైన వస్తువులను అందించాలని ప్రభుత్వంపై ఒత్తిడి మాత్రం తగ్గిపోయింది అని రంగరాజన్‌ అన్నారు.